מריאנה רוח מדבר

מריאנה רוח מדבר שפירא (נולדה בשנת 1973), היא חוקרת ניו-אייג' ישראלית ומרצה בכירה במכללה האקדמית צפת, ובשלוחת אוניברסיטת בר-אילן במכללה. מייסדת החוג למיסטיקה ורוחניות במכללה האקדמית צפת.

ביוגרפיה 
רוח-מדבר נולדה במולדובה בזמן שהייתה בשליטת ברית המועצות ועלתה לארץ בשנת 1974.

בשנת 1994 סיימה בהצטיינות לימודי תואר ראשון במזרחנות, באוניברסיטת תל אביב, במסלול עתודה אקדמית. בין השנים 1998–1999 למדה לתואר שני במסלול למנהיגות חינוכית יהודית במכון שכטר למדעי היהדות וסיימה בהצטיינות יתרה, ולאחר מכן למדה תלמוד בבית המדרש של מכון הרטמן בתל אביב. בשנת 2003 סיימה תואר שני בהצטיינות בתוכנית הבין-תחומית לפרשנות ותרבות באוניברסיטת בר-אילן. בשנת 2006 הגישה את עבודת הדוקטורט באותה מחלקה בהנחיית פרופ' משה אידל ופרופ' עדיאל שרמר, תחת הכותרת "תרבות העידן החדש (New Age) בישראל – מבוא מתודולוגי ו'הרשת הרעיונית'". בין השנים 2007–2009 השלימה לימודי פוסט-דוקטורט באוניברסיטת חיפה, בהנחיית פרופ' עפרה מייזלס מהפקולטה לחינוך, בנושא: "הרוחניות האלטרנטיבית העכשווית מזווית תרבותית-רעיונית".

הייתה מרצה עמיתה במכללה האקדמית אחווה בקורסים להכשרת עובדי הוראה, ויועצת הוליסטית להטמעת המחשוב בלמידה ובהוראה בבתי ספר תיכוניים ובפרויקטים חינוכיים רב-תרבותיים, בבית הספר לחינוך באוניברסיטת בר-אילן. שימשה בתור רכזת בית המדרש לקבלה לתלמידי מחקר ומרצה במרכז שלמה מוסיוף לחקר הקבלה באוניברסיטת בר-אילן. הייתה עמיתת מחקר במכון ללימודים מתקדמים של מכון שלום הרטמן.

בשנת 2007 הקימה רוח-מדבר את החוג למיסטיקה ורוחניות במכללה האקדמית צפת, אשר פתח את שעריו לסטודנטים עד לקיץ 2023. החל משנת 2016 משמשת בתור המנהלת האקדמית של תוכנית "רוחניות" במכון שכטר ומלמדת בתוכנית.

היא עסקה בכתיבת תוכניות לימודים והנחיית מורים בתחום מחשבת ישראל וחינוך ערכי, הגשת תוכניות רדיו בנושא "האקדמיה של הרוח", עריכת "טקסי חיים", הנחיית קהילות לומדות, והוראת תנ"ך בתיכון. היא לימדה בתוכנית הידברות באוניברסיטת בר-אילן והייתה מראשוני המנהלים של אתר האינטרנט של קרן תל"י. היא היוזמת והיו"ר-השותפה (יחד עם פרופ' עפרה מייזלס) של הכנס הישראלי לחקר רוחניות עכשווית (ICSCS) מאז 2009, המתקיים באוניברסיטת חיפה. חברת הוועד המייסד והוועד המנהל של האגודה הישראלית לחקר דתות, וחברה בוועד המנהל של מיד"ע (מרכז מידע ישראלי לדתות עכשוויות), בחסות מכון ון-ליר.

היא עוסקת ברוחניות אלטרנטיבית וברוחניות יהודית, תוך התמקדות בשאלת עיצוב השיח הרוחני והמגעים שבין הרוחניות לבין כוחות ומוסדות תרבותיים אחרים.

רוח-מדבר מתגוררת ברעננה עם בעלה עמרי, ושתי בנותיהם – תיאה מאגיה ואניגמה דיי.

כתבים ומאמרים 
 מריאנה רוח-מדבר, תרבות העידן החדש בישראל: מבוא מתודולוגי והרשת הרעיונית (עבודת דוקטור), הוצאת בר-אילן, 2006.
 הודו לה' כי טוב - מבט על ישראלים (י)הודים לאור תזת מזרוח המערב". תיאוריה וביקורת 44 (גיליון נושא: הודו/ישראל), 2015, עמ' 311–325.
 "מתקשרת, הילרית ושמאן נפגשים אצל הרב: מפת הדרכים של היהדו (יו)ת הישראלי (ו)ת בעידן החדש", בתוך יעקב ידגר, גדעון כ"ץ, שלום רצבי (עורכים), מעבר להלכה: מסורתיות, חילוניות ותרבות העידן החדש בישראל, מסדרת נושא (7) של עיונים בתקומת ישראל.
 מריאנה רוח-מדבר (עם ליה נאור ומשה זיידנר), "חוויות שיא חיוביות כאירועים מכוננים בחיי האדם", עיונים בחינוך 7–8, עמ' 61–73
 "חילוני להלכה, רליגיוזי למעשה: יחס הניו-אייג' הישראלי להלכה", סוציולוגיה ישראלית  יב (1), 2010, עמ' 57–81.
 "אגדת דוד והתהום, בתוך נפש - רבעון לפסיכולוגיה, לטיפול, לטיפוח רגשי ולחינוך יצירתי 7, 2001, עמ' 11–18

קישורים חיצוניים 
 מריאנה רוח-מדבר, "מתקשרת, הילרית ושמאן נפגשים אצל הרב: אקזוטיזציה של היהדות בעידן החדש", בתוך ערוץ היוטיוב, 19 בינואר 2015.
 פמיניזם רוחני – ראיון עם מריאנה רוח מדבר
 מריאנה רוח מדבר - האתר האישי
מריאנה רוח-מדבר - קורות חיים

הערות שוליים 

חוקרות ישראליות
ישראליות ילידות מולדובה
בוגרי אוניברסיטת תל אביב
סגל המכללה האקדמית צפת
חוקרים ישראלים
ישראלים ילידי מולדובה
עולים בשנות ה-1970
עולות בשנות ה-1970
בוגרי העתודה האקדמית
בוגרות העתודה האקדמית
יועצות ישראליות
יועצים ישראלים
בוגרות אוניברסיטת תל אביב
בעלות תואר דוקטור מאוניברסיטת בר-אילן
בעלי תואר דוקטור מאוניברסיטת בר-אילן
רעננה: אישים
ישראליות שנולדו ב-1973
ישראלים שנולדו ב-1973